**Dictatura imposturii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dictatura imposturii

...

Nimic nu mai e normal

În țara noastră muribundă,

Pădurea fuge de pe deal,

Dar n-are unde să se-ascundă!

...

Țara asta care moare,

Trădată de oameni importanți.

A ajuns pentru votanți

Un vast teren de vânătoare!

...

Se vânează funcții, posturi,

Prilejuri pentru parvenire,

Deși prea multa nesimțire

Generează numai costuri!

...

Nimic nu e firesc aici,

Nu că ar fi fost vreodată,

Iar țara este ocupată

De oameni parcă tot mai mici!

...

Se-aude geamătul pădurii,

De sub drujbe și topoare,

În țara asta care moare

Sub dictatura imposturii!